Arild Knutsen

Arild Knutsen (født 1969) er en norsk politisk aktivist som arbeider for rusmiddelbrukeres rettigheter og endringer i den norske rusmiddelpolitikken. Han er styreleder i Foreningen for human ruspolitikk (FHR).Per Magnus Riseng:På høy tid – portrettintervju i Aftenposten/Lørdag 6. mars 2021

 Bakgrunn og arbeid 
Knutsen ble født den 18. mars 1969. Han er oppvokst på Stovner i Oslo. Deler av Knutsens oppvekst er skildret i Stovner-kapittelet i boken Groruddalen – en reiseskildring av forfatteren Øyvind Holen.

Arild Knutsen har hatt diverse verv i Human-Etisk Forbund og representerte Narkotikapolitisk Forening (2003–2006). I 2006 tok han initiativet til Foreningen for human narkotikapolitikk som nå heter Foreningen for human ruspolitikk og ble valgt til foreningens leder.

Knutsen deltok i utviklingen av gatemagasinet =Oslo. Han var også vararepresentant i Human-Etisk Forbunds hovedstyre 2005–2009. Knutsen ledet en livssynsuavhengig samtalegruppe i Human-Etisk Forbund for tidligere rusmiddelavhengige 2002–2012.

Knutsen arbeidet som ungdomskoordinator i Samarbeidsrådet for tros- og livssynssamfunn 2004–2005.

Arild Knutsen stilte til valg som bystyrekandidat for Oslo Byaksjon i 2007. 18. november 2008 tok han med seg brukere av illegale rusmidler i Oslo Sentrum og marsjerte opp Karl Johans gate til Stortinget hvor de møtte en rekke rikspolitikere. Dette ble deretter en tradisjon kalt Stoffbrukerdagen.

Høsten 2016 debuterte han som forfatter med boken Fra forbud til fornuft – kampen for en ny narkotikapolitikk.

 Utmerkelser 
I 2009 ble Knutsen kåret til Årets Osloborger av Aftenpostens lesere. Han ble også kåret til årets navn for 2009 av Østkantavisa.11. februar 2010 Østkantavisa nettutgave, Hege Bjørnsdatter Braaten: Arild Knutsen er «Årets navn».  Besøkt 12. februar 2010.

I 2010 mottok Arild Knutsen Stortingets Presselosjes Toleransepris.

I 2014 ble Knutsen ble tildelt Amnestyprisen og Fagrådets/Rusfeltets hovedorganiasasjons pris for godt rusfaglig arbeid.Fagrådets pris – Fagrådet/Rusfeltets hovedorganisasjons hjemmeside

I 2020 ble Arild Knutsen tildelt Fagrådets pris for godt ruspolitisk arbeide/Rusfaglig pris, sammen med Kenneth Arctander i RIO/Rusmisbrukernes interesseorgansasjon.

 Referanser 

 Eksterne lenker 


Kategori:Lokalpolitikere i Oslo
Kategori:Norske foreningspersoner
Kategori:Ruspolitiske aktivister
Kategori:Norske cannabisaktivister
Kategori:Norske humanetikere
Kategori:Personer fra Oslo